ANUNȚ
privind colectarea separată a deșeurilor textile în comuna 	Cârligele
	Primăria Comunei Cârligele aduce la cunoștința cetățenilor faptul că, în vederea colectării separate a deșeurilor textile, pe raza comunei sunt disponibile următoarele puncte de colectare:
· Sat Cârligele – zona centrală, punct „Magazin Doi Pași”;
· Sat Bonțești – zona centrală, punct „Milanovici”.
	Cetățenii sunt rugați să depună separat deșeurile textile la punctele de colectare menționate și să nu le amestece cu celelalte categorii de deșeuri.
	În containerele destinate colectării deșeurilor textile pot fi depuse, după caz, articole textile uzate, îmbrăcăminte, încălțăminte și alte produse textile provenite din gospodării, în condițiile stabilite pentru colectarea separată.
	Prin colectarea separată a deșeurilor textile contribuim la reducerea cantităților de deșeuri eliminate împreună cu deșeurile municipale, precum și la reutilizarea și reciclarea acestora.
	Rugăm cetățenii comunei să utilizeze punctele de colectare menționate și să respecte regulile privind colectarea separată a deșeurilor.

